CELEX: 62012CN0068
Language: bg
Date: 2012-02-10 00:00:00
Title: Дело C-68/12: Преюдициално запитване, отправено от Najvyšší súd Slovenskej republiky (Slovacchia) на 10 февруари 2012 г. — Slovenská sporiteľňa, a.s./Protimonopolný úrad Slovenskej republiky

9.6.2012   
            
            
               BG
            
            
               Официален вестник на Европейския съюз
            
            
               C 165/7
            
         Преюдициално запитване, отправено от Najvyšší súd Slovenskej republiky (Slovacchia) на 10 февруари 2012 г. — Slovenská sporiteľňa, a.s./Protimonopolný úrad Slovenskej republiky
   (Дело C-68/12)
   2012/C 165/13
   Език на производството: словашки
   
      Запитваща юрисдикция
   
   Najvyšší súd Slovenskej republiky
   
      Страни в главното производство
   
   
      Жалбоподател: Slovenská sporiteľňa, a.s.
   
      Ответник: Protimonopolný úrad Slovenskej republiky
   
      Преюдициални въпроси
   
   
               1.
            
            
               Може ли член 101, параграф 1 ДФЕС (по-рано член 81, параграф 1 ЕО) да се тълкува в смисъл, че е правно релевантно обстоятелството, че конкурент (предприятие), който е увреден от картелно споразумение на други конкуренти (предприятия), осъществява незаконосъобразна дейност на съответния пазар към момента на сключване на картелното споразумение?
            
         
               2.
            
            
               Правно релевантно ли е за тълкуването на член 101, параграф 1 ДФЕС (по-рано член 81, параграф 1 ЕО) обстоятелството, че към момента на сключване на картелното споразумение, компетентните контролни органи на Словашката република не са оспорили законосъобразността на осъществяваната от посочения конкурент (предприятие) дейност?
            
         
               3.
            
            
               Може ли член 101, параграф 1 ДФЕС (по-рано член 81, параграф 1 ЕО) да се тълкува в смисъл, че за да се констатира наличието на ограничаващо конкуренцията споразумение, трябва да се докаже наличието на лични действия на законния представител на дадено предприятие или лично одобрение, под формата на упълномощаване, от страна на този законен представител, който е участвал (или може да) е участвал в ограничаващото конкуренцията споразумение, на действията на негов служител, когато предприятието не се е разграничило от действията на този служител и същевременно дори е приложило споразумението?
            
         
               4.
            
            
               Може ли член 101, параграф 3 ДФЕС (по-рано член 81, параграф 3 ЕО) да се тълкува в смисъл, че е приложим и към забранено от член 101, параграф 1 ДФЕС (по-рано член 81, параграф 1 ЕО) споразумение, което по естеството си води до изключването от пазара на конкретно определен конкурент (предприятие), по отношение на когото впоследствие е констатирано, че е осъществявал сделки в чуждестранна валута на пазара на безкасови разпращания без да е притежавал съответното разрешително, предвидено от националното законодателство?